Euronics

Euronics on rahvusvaheline koduelektroonikat turustav ettevõte.

Euronicsi kett asutati 1990. aastal ning hõlmas algul kauplusi 5 riigis: Saksamaal, Belgias, Hollandis, Hispaanias ja Itaalias. Tänu pidevale kasvule on Euronicsist saanud Euroopa suurim elektroonikakaupade ostugrupp, olles esindatud 35 riigis ning pakkudes kvaliteettehnikat enam kui 7500 kaupluses. Olles orienteerunud just Euroopa turule, pakub Euronics elektroonikakaupu, kodutehnikat, telekommunikatsiooni- ja arvutikaupu enam kui 600 miljonile tarbijale. Euronicsi ostugrupi 2011. aasta müügikäive oli 16,2 miljardit eurot, aastal 2023 ligi 23 miljardit eurot.

Euronics on alates aastast 2023 UEFA naiste jalgpalli ametlik toetaja.

Euronics Baltikumis
Eesti turule tuli Euronics 2003. aastal ning on nüüd esindatud 19 kauplusega. Lätis töötab 7 ja Leedus 4 Euronicsi kauplust. Baltikumis kokku on Euronicsi kaubamärgi all tegutsevaid kauplusi 29 ning müügipinda on kokku üle 20 000 m2. 

Viited

Välislingid
Eesti koduleht
Läti koduleht

Kategooria:Eesti ettevõtted
Kategooria:Elektroonikaettevõtted
Kategooria:Kaubandusettevõtted